**MÁV Zrt.**

**Ajánlattételi felhívás**

**1./ Az ajánlatkérő neve:**

**MÁV Magyar Államvasutak Zártkörűen Működő Részvénytársaság.**

Levelezési cím: 1087 Budapest, Könyves Kálmán körút 54-60.

Számlavezető pénzintézete: ING Bank Nyrt. Budapest

Számlaszáma: 13700016-01855016

Számlázási cím: MÁV Zrt. 1087 Budapest, Könyves Kálmán 54-60.

Adószáma: 10856417-2-44

Statisztikai jelzőszáma: 10856417-5221-114-01

Nyilvántartó hatóság: Fővárosi Törvényszék Cégbírósága

Cégjegyzék száma: Cg. 01-10-042272

Aláírási joggal felruházott

Kapcsolattartó/Beszerző: dr. Kis Olívia

Telefon: 06/1/511/5092, 06 30 833 2159

Fax: 06/1 511 7526

Email: kis.olivia@mav.hu

**2./ Ajánlatkérés alapvető adatai**

**2.1. A beszerzés tárgya:**

**„MÁV-START Gépészeti telephelyeken pályakarbantartási munkák”** (Az elvégzendő építési beruházás műszaki tartalmi elemeit részletesen jelen felhívás *1. sz. melléklete* tartalmazza.)

**2.2. A beszerzés becsült mennyisége:** A beszerzés mennyiségének meghatározását jelen felhívás 1. számú melléklete tartalmazza.

**2.3 Teljesítés helye:** Pályafenntartási Főnökség Győr, Pályafenntartási Főnökség Székesfehérvár, Pályafenntartási Főnökség Szolnok területe a műszaki leírásban meghatározottak szerint.

**2.4. Szerződés meghatározása:** Vállalkozási szerződés

**2.4. 1. Szerződéses feltételek:**

Megrendelő előleget nem fizet, fizetési biztosítékot nem ad, Megrendelőt egyéb szerződést biztosító mellékkötelezettség nem terheli.

A megfelelő tartalommal kiállított számla ellenértéke a számla Megrendelő általi kézhezvételétől számított ***30 napos fizetési esedékességgel,*** átutalással kerül kiegyenlítésre a Vállalkozó számlájában megjelölt bankszámlára.

A Felek megállapodnak, hogy késedelmes fizetés esetén a Vállalkozó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Polgári Törvénykönyvről szóló 2013. évi V. törvényben (a továbbiakban: Ptk.) meghatározott feltételekkel.

**2.4. 2. Kötbér**

Amennyiben a Vállalkozó a szerződést megszegi, kötbér és kártérítési felelősséggel tartozik. A Megrendelő a kötbérigényét a Vállalkozó által érvényesített díjkövetelésbe egyoldalú nyilatkozatával, pénzügyileg beszámíthatja.

A Vállalkozó hibás, késedelmes teljesítés, illetve nem teljesítés esetén kötbérfizetésre köteles. A kötbér elszámolásának számviteli bizonylata a terhelő levél.

 A kötbér mértéke: késedelmes teljesítés esetén minden késedelemmel érintett nap esetén a nettó vállalkozói díj 1 %-a/nap, de maximum 30%, hibás teljesítés esetén a nettó vállalkozói díj 15%-a (ha a Megrendelő hibás teljesítés esetén kijavítást kér, a kötbér mértéke azonos a késedelemre megállapított mértékkel), nem teljesítés esetén a nettó vállalkozói díj 30 %-a. A meghiúsulási kötbérbe nem számítható be a késedelmi kötbér címén megfizetett összeg.

 Ha Vállalkozó a szerződés tárgyában megjelölt munkák vonatkozásában késedelmesen teljesít, Megrendelővel egyeztetve köteles póthatáridőt vállalni. Amennyiben nem kerül sor Megrendelővel egyeztetett póthatáridő tűzésére (Megrendelő nem köteles a késedelmes teljesítést elfogadni), vagy a teljesítésre kitűzött póthatáridő eredménytelenül telik el, a szerződést nem teljesítettnek kell tekinteni. A póthatáridő kitűzése nem mentesíti Vállalkozót a késedelmi kötbér megfizetésének kötelezettsége alól.

 Amennyiben a késedelem a 30 napot meghaladja, vagy a póthatáridő eredménytelenül eltelik, abban az esetben Megrendelő nem teljesítési kötbér érvényesítése mellett jogosult a szerződést azonnali hatállyal felmondani. A késedelem, vagy hibás teljesítés esetére kikötött kötbér megfizetése nem mentesít a teljesítés alól.

 Felek a Ptk. 6:187.§ (2) bekezdésében rögzítettektől eltérően állapodnak meg abban, hogy Megrendelő jogosult a hibás teljesítési kötbér és a szavatossági jogok együttes érvényesítésére. Amennyiben a vonatkozó, valamennyi jogalkalmazóra nézve kötelező érvényű, egységesített jogértelmezés szerint a Ptk. hivatkozott rendelkezése nem teszi lehetővé a hibás teljesítési kötbér és a szavatossági jogok együttes érvényesítését, felek megállapodnak, hogy Megrendelő kizárólagos joga annak eldöntése, hogy hibás teljesítés esetén a hibás teljesítési kötbér vagy a szavatossági jogait érvényesíti.

 Ha a Vállalkozó a várható szerződésszegésről elvárható időben nem tájékoztatja a Megrendelőt, úgy a kötbér alap 10 %-a akkor is jár, ha a Fél a felelősség alól magát egyébként kimenti.

 A Megrendelő jogosult a nem teljesítési kötbér érvényesítése mellett a szerződést azonnali hatállyal felmondani. Vállalkozót ezen esetben kártérítés vagy kártalanítás nem illeti meg, azonban Vállalkozó köteles a kötbér mértékét meghaladóan a Megrendelő valamennyi igazolt kárát megtéríteni.

 A teljesítésigazolás kiállítása és/vagy a Vállalkozó számlájának Megrendelő általi megfizetése nem jelent joglemondást Megrendelő részéről, továbbá Megrendelő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy Vállalkozó számláját kifizette úgy, hogy igényét nem jelentette be azonnal Vállalkozó részére.

A Vállalkozó minden kötbér- és kártérítés-fizetési kötelezettségét köteles 30 napon belül teljesíteni.

Megrendelő jogosult a jelen pont szerinti – akár kumulatívan is alkalmazható – kötbéreket meghaladó kárainak és szerződésszegésből eredő egyéb jogainak az érvényesítésére is. Megrendelő jogosult a kötbér összegét Vállalkozó számlájának kifizetésekor beszámítani.

**2.4. 3. Jótállás, szavatosság**

A Vállalkozó az általa végzett munkára, a karbantartáshoz felhasznált anyagokra, alkatrészekre, valamint azok szakszerű cseréjére, beépítésére 12 hónap jótállást vállal. A jótállási időtartam kezdete a teljesítésigazolás (2. sz. melléklet) kiállításának napja. Amennyiben jogszabály a jelen pontban rögzített jótállási időtartamon túl hosszabb időtartamot ír elő, a jogszabályban rögzített jótállási időtartam az irányadó.

A szerződés tárgyát képező munka elvégzését követően a Megrendelő által jelzett hibák kijavítását a Vállalkozó 5 munkanapon belül köteles megkezdeni és a műszakilag indokolt időtartamon belül saját költségén befejezni. A Vállalkozót teljes körű kellék és jogszavatosság terheli.

Vállalkozó szavatol azért, hogy az általa a teljesítés során felhasznált termék, anyag, technológia, berendezés, stb. kifogástalan, hibátlan minőségű és megfelel a vonatkozó szabványnak, munkavédelmi, tűzvédelmi, egészségügyi és környezetvédelmi előírásoknak és a rendeltetésszerű használatra alkalmas.

Nem adható át a MÁV Zrt.-nek, illetve nem használható fel olyan termék/anyag, amit harmadik személy tulajdonjog-fenntartásával adott át a Vállalkozónak, vagy amin harmadik személynek olyan joga áll fenn, ami akadályozza vagy korlátozza a MÁV Zrt. tulajdonszerzését. Ennek megszegése esetén a Vállalkozó teljes és korlátlan felelősséggel tartozik a MÁV Zrt. felé.

**2.5. A teljesítés határideje**:

A szerződésben foglalt munkák elvégzésének véghatárideje: 2018. december 16.

**3./ Az ajánlat benyújtásával kapcsolatos tudnivalók**

**3.1. Az ajánlattétel határideje:**

 **2018. október 24. 10.00 óra**

A határidőn túl érkezett ajánlatok érvénytelenek! Ajánlatkérő az ajánlatukat késedelmesen benyújtó ajánlattevőtől indokként nem fogad el semmiféle akadályozó körülményt (baleset, csúcsforgalom, parkolási probléma, beléptetési rendszerből eredő késedelem, sorolás, stb.)

**Az ajánlatokat zárt borítékban kérjük eljuttatni** „MÁV-START Gépészeti telephelyeken pályakarbantartási munkák**” megjelöléssel.**

**3.2. Az ajánlat benyújtásának címe**:

MÁV Zrt. Pályavasúti Beszerzési Igazgatóság

Eszköz- és Vállalkozás Beszerzési Iroda,

1087 Budapest, Könyves Kálmán krt. 54–60. III/301. szoba

Címzett: dr. Kis Olívia

Telefon: +36-1-511-5092, 06 30 833 2159

E-mail: kis.olivia@mav.hu

Fax: +36-1-511-7526

**3.3.** **Többváltozatú ajánlat tehető/nem tehető**

**3.4. Részajánlat tehető/nem tehető**

A pályázó köteles az építési beruházás teljes egészére ajánlatot tenni!

**3. 5. Közös ajánlattétel**

Több gazdasági szereplő közösen is tehet ajánlatot.

A közös ajánlattevők kötelesek maguk közül egy, a beszerzési eljárásban a közös ajánlattevők nevében eljárni jogosult képviselőt megjelölni a Felolvasólapon. A Felolvasólapot cégszerűen kell aláírni, közös ajánlat esetén valamennyi ajánlatot tevő cég képviselőjének el kell látnia aláírásával Az ily módon megjelölt kapcsolattartóval közöltek a beszerzési eljárás további szakaszában valamennyi közös ajánlattevő vonatkozásában joghatályos közlésnek minősülnek.

A közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését.

Az ajánlatkérő a közös ajánlattevőknek szóló értesítését, tájékoztatását, illetve felhívását a közös ajánlattevők nevében eljárni jogosult képviselőnek küldi meg.

A közös ajánlattevők a szerződés teljesítéséért az ajánlatkérő felé egyetemlegesen felelnek.

Az egy közös ajánlatot benyújtó gazdasági szereplő(k) személyében az ajánlati határidő lejárta után változás nem következhet be.

Közös ajánlattétel esetén a közös ajánlattevőknek megállapodást kell kötniük egymással, melyben szabályozzák az egymás közötti és az ajánlatkérővel való kapcsolatukat. Ezen megállapodást közös ajánlattevőknek az ajánlatukhoz csatolniuk kell.

A közös ajánlattevők megállapodásának kötelezően tartalmaznia kell:

* + a közös Ajánlattevők közös fellépési formájának ismertetését és
	+ az ajánlat aláírási módjának ismertetését, és
	+ a részesedés mértékének feltüntetését, és
	+ a vezető tag (a képviselő) megjelölését azzal, hogy a képviselő korlátozás nélkül jogosult valamennyi közös ajánlattevőt képviselni az ajánlatkérővel szemben a jelen Pályázati eljárásban, az ajánlatkérő által az ajánlattevő, illetve az ajánlattevő által az ajánlatkérő felé tett jognyilatkozatokban, és
	+ az ajánlatban vállalt kötelezettségek megosztásának ismertetését, és
	+ az ajánlatban vállalt kötelezettségeken belül azokat, amelyeket:
		1. az egyes Ajánlattevők külön-külön teljesítenek (az érintett ajánlattevő megnevezésével),
		2. amelyeket egynél több Ajánlattevő együttesen teljesít (az érintett ajánlattevők megnevezésével),
		3. és azon kötelezettségeket, amelyek teljesítése érdekében harmadik személlyel kívánnak szerződést kötni.
	+ azon megállapodást, miszerint közös Ajánlattevők a szerződésben vállalt valamennyi kötelezettség teljesítéséért egyetemleges felelősséget vállalnak, és
	+ az ajánlat a benyújtásának napján érvényes és hatályos, annak teljesítése, alkalmazhatósága vagy végrehajthatósága felfüggesztő (hatályba léptető), bontó feltételtől, illetve harmadik személy vagy hatóság jóváhagyásától nem függ.

**4. Az elbírálás szempontja:**

Ajánlatkérő az ajánlatokat a legalacsonyabb ár szempontja szerint értékeli.

Ajánlatkérő elvárja, hogy az **ajánlati ár** a meghatározott műszaki-szakmai tartalomnak, valamennyi hatályos jogszabálynak és helyi előírásnak, valamint a részletes szerződéses feltételeknek megfelelő teljesítés reális ellenértékét jelentse.

Az ajánlati ár magában foglalja a meghatározott műszaki-szakmai tartalom megvalósításának teljes ellenértékét (amennyiben szükséges, bele értve a tervezést is), valamint a vállalkozó valamennyi szerződéses kötelezettségét így különösen, de nem kizárólagosan: munka- és anyagköltséget, segédanyagokat, kiszállási díjat, raktározási költséget hatósági eljárási költséget, díjat, illetéket, késedelmi díjat, szerzői vagyoni jogok ellenértékét, jogdíjakat, valamint a teljesítés során felmerülő valamennyi egyéb költséget (pl.: nyomtatványok, irodaszerek).

Az ajánlati árat **nettó magyar forintban** (HUF) a műszaki leírásban megadott helyszínenként kell megadni, az nem köthető semmilyen más külföldi fizetőeszköz árfolyamához.

A felolvasólapon a PFF Győr 1. Komárom Fűtőház (48r. hagyományos) vágányaiban vasbetonalj furatjavítások tárgyú munkára adott ajánlati ár, a PFF Győr 2. Komárom Fűtőház 209 sz. (48 XIII r. hagyományos) kitérőben teljes ágyazat-, váltófa- és vasanyag csere tárgyú munkára adott ajánlati ár, a PFF Győr 3. Győr Fűtőház 215 sz. (48 XIII r. hagyományos) kitérőben különféle méretű váltófa- és alkatrész csere tárgyú munkára adott ajánlati ár, a PFF Győr 4. Győr Fűtőház 216 sz. (48 XVI r. hagyományos) kitérőben alkatrész- és váltófa csere tárgyú munkára adott ajánlati ár, a PFF Győr 5. Győr Fűtőház 216 sz. kitérő elejéhez csatlakozó (48r. hagyományos, zúzottkő ágyazatú) vágányszakaszon ágyazatcsere tárgyú munkára adott ajánlati ár, a PFF Győr 6. Győr Fűtőház Javítóműhely és 213 sz. kitérő közötti vágányban fekvő aknás- és csatlakozó vágányszakasz felújítása tárgyú munkára adott ajánlati ár, PFF Győr 7. Győr Fűtőház I sz. (48r. hagyományos) vágányában vasbetonalj furatjavítások tárgyú munkára adott ajánlati ár, PFF Székesfehérvár 1. Dunaújváros Gépészeti (48r. hagyományos, zúzottkő ágyazatú) vágányokban vasbetonalj cserék tárgyú munkára adott ajánlati ár, PFF Szolnok 1. Szolnok Fűtőház (48r. hagyományos) vágányaiban vasbetonalj furatjavítások tárgyú munkára adott ajánlati ár, PFF Szolnok 2. Szolnok Fűtőház (48r. hagyományos, geos leerősítésű, zúzottkő ágyazatú) vágányszakaszon talpfa cserék tárgyú munkára adott ajánlati ár, valamint a PFF Szolnok 3. Szolnok Járműjavító XII. sz. (48r. hagyományos) vágány 311–330 sz. kitérők közötti szakaszán vasbetonalj furatjavítások tárgyú munkára adott ajánlati ár összegét kell feltüntetni.

# 5./ Szakmai követelmények

Jelen felhívás 1. sz. mellékletében meghatározott műszaki követelményrendszerben foglaltak, valamint a hatályos jogszabályok, és a teljesítés helyén érvényben lévő helyi előírások szerint.

## Műszaki-szakmai alkalmasság

M1) Alkalmas az ajánlattevő, ha rendelkezik a felhívás megjelentetésének napjától visszafelé számított 3 évben a beszerzés tárgya szerinti aljjavítás, aljcsere, kitérő alkatrész csere, ágyazatcsere, aknás vágány cseréje tárgyú referenciával/referenciákkal, összesen legalább nettó 29.000.000,- forint értékben.

Az alkalmassági minimumkövetelménynek való megfelelés igazolása:

Ajánlattevő az eljárást megindító felhívás megjelentetésének napjától visszafele számított 3 év legjelentősebb beszerzés tárgya szerinti, az előírásoknak és a szerződésnek megfelelően teljesített építési beruházásainak ismertetését tartalmazó referenciaigazolást köteles benyújtani, amely a következő adatokat tartalmazza:

- a szerződést kötő másik fél megnevezése, címe (székhelye),
- a kontaktszemély megnevezése, elérhetősége (cím vagy telefonszám vagy e-mail),
- az építési beruházás tárgyának ismertetése (oly módon, hogy abból az alkalmasság egyértelműen megállapítható legyen) és ellenértéke,
- a teljesítés ideje (kezdő és befejező időpontja év, hónap),
- a teljesítés helye,

- a teljesítés az előírásoknak és szerződésnek megfelelően történt-e,

M2)Szakember alkalmasság:

Alkalmas az Ajánlattevő, ha rendelkezik legalább 2 fő legalább középfokú szakirányú végzettséggel (vasútépítés és pályafenntartás) rendelkező szakemberrel, akiknek érvényes egyszerűsített forgalmi szakvizsgája van az F.1. F.2. számú utasításokból, valamint szakvizsgája az E.101. számú utasításból.

A szakmai alkalmasság igazolásának módja:

Ajánlattevőnek ajánlatához csatolnia kell egyszerű másolati példányban az alkalmassági feltételként előírt szakemberek önéletrajzát, valamint a középfokú szakirányú végzettséget és az érvényes szakvizsgák meglétét igazoló dokumentumokat. Az önéletrajzból megállapíthatónak kell lennie az előzőleg meghatározott tapasztalat, jogosultság megléte.

Az egyszerűsített forgalmi vizsga és az E.101. vizsga érvényességét igazoló dokumentumok:

1. 2017. évi egyszerűsített forgalmi (távközlő-, erősáramú-, biztosítóberendezés- és pálya szakszolgálat) vizsga jegyzőkönyv (MÁV Zrt. F.2. Forgalmi Utasítás kapcsolódó szabályozásai 2015).
2. Az 1. pont szerinti egyszerűsített forgalmi (távközlő-, erősáramú-, biztosítóberendezés- és pálya szakszolgálat)  vizsga utáni évenkénti időszakos forgalmi oktatások jegyzőkönyve.
3. Az E.101. Utasításra vonatkozó alapvizsga igazolása.

Továbbá nyilatkozatát a teljesítésbe bevonni kívánt szakemberekről, a szakemberek nevének, képzettségének, végzettségének, a végzettségét igazoló dokumentumok nyilvántartási számának, illetve a szakember nyilvántartási számának megjelölésével. (Nyilatkozat minta 11. számú melléklet),

Az ajánlattevővel, illetve az alkalmasság igazolásába bevont más szervezettel munkaviszonyban nem álló szakember esetén a rendelkezésre állásra vonatkozó, a nevezett szakember által aláírt nyilatkozat benyújtása kötelező.

## Összeférhetetlenségi nyilatkozat

Ajánlattevőnek az összeférhetetlenség kezelésére vonatkozóan is nyilatkoznia kell, hogy tulajdonosi szerkezetében, és választott tisztségviselőinek vonatkozásában, vagy alkalmazottjaként sem közvetlen, sem közvetett módon nem áll jogviszonyban MÁV-os tisztségviselővel, az ügyletben érintett alkalmazottal, vagy annak a Ptk. 8:1.§-a szerint értelmezett közeli hozzátartozójával (7. sz. melléklet).

**5.4. Kizáró okok**

Ajánlattevő, alvállalkozó kizárásra kerül, amennyiben az alábbi kizáró okok bármelyike vele szemben fennáll:

* + végelszámolás alatt áll, vagy az ellene indított csődeljárás vagy felszámolási eljárás folyamatban van;
	+ tevékenységét felfüggesztette vagy akinek tevékenységét felfüggesztették;
	+ gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; illetőleg akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdésének b), illetőleg g) pontja alapján a bíróság jogerős ítéletében korlátozta, az eltiltás ideje alatt, illetőleg ha az ajánlattevő tevékenységét más bíróság hasonló okból és módon jogerősen korlátozta;
	+ egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
	+ a 2013. június 30-ig hatályban volt, a Büntető Törvénykönyvről szóló 1978. évi IV. törvény szerinti bűnszervezetben részvétel – ideértve a bűncselekmény bűnszervezetben történő elkövetését is –, vesztegetés, vesztegetés nemzetközi kapcsolatokban, hűtlen kezelés, hanyag kezelés, költségvetési csalás, az európai közösségek pénzügyi érdekeinek megsértése vagy pénzmosás bűncselekményt, illetve a Büntető Törvénykönyvről szóló 2012. évi C. törvény XXVII. Fejezetében meghatározott korrupciós bűncselekmények, bűnszervezetben részvétel – ideértve bűncselekmény bűnszervezetben történő elkövetését is –, hűtlen kezelés, hanyag kezelés, költségvetési csalás vagy pénzmosás bűncselekményt, illetve személyes joga szerinti hasonló bűncselekményt követett el, feltéve, hogy a bűncselekmény elkövetése jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült;
	+ három évnél nem régebben súlyos, jogszabályban meghatározott szakmai kötelezettségszegést vagy külön jogszabályban meghatározott szakmai szervezet etikai eljárása által megállapított, szakmai etikai szabályokba ütköző cselekedetet követett el.
	+ korábbi közbeszerzési eljárás alapján vállalt szerződéses kötelezettségének megszegését két éven belül kelt jogerős közigazgatási vagy bírósági határozat megállapította.

Igazolás módja**:** ajánlattevő által kiállított egyszerű nyilatkozat (6. sz. melléklet)

**6./ Elektronikus aukció, ártárgyalás**

Az Ajánlatkérő az ajánlatok bontását követően fenntartja a jogot e-árlejtés tartására, melynek időpontjáról az érvényes ajánlatot tevők részére írásban (fax vagy e-mail útján) értesítést küld.

Ajánlatkérő nem kíván tárgyalásokat lefolytatni jelen pályázati kiírásban a szerződéses feltételek és szakmai tartalom tekintetében, de **fenntartja magának a jogot arra, hogy ettől minden indokolás nélkül eltérjen.**

Az e-árlejtés tartásáról és annak időpontjáról az Ajánlatkérő írásban (fax vagy e-mail útján) küld értesítést.

Ajánlatkérő elektronikus árlejtést (e-aukció) az érvényes ajánlatot benyújtó Ajánlattevők részvételével tart. Az ajánlattevők az ajánlatukat egy elektronikus aukciós felületen tudják megtenni. A felületre történő regisztráció és az e-aukción történő részvétel díjtalan. Az Ajánlatkérő az elektronikus licitet erre jogosult Szolgáltató rendszerének segítségével bonyolítja le.

Szolgáltató megnevezése, adatai:

|  |  |
| --- | --- |
| Cégnév: | Electool Hungary Kft. |
| Iroda:  | 1123 Budapest, Alkotás utca 53. MOM Park C ép. III. em. |
| Cégjegyzékszám: | 01-09-711910 |
| E-mail: | info@electool.com |
| Telefonszám (Helpdesk): | +36-1-8-555-999 |
| Faxszám: | +36-1-239-98-96 |

Az elektronikus aukció tervezett időpontja: az ajánlattételi határidőt követő 5 munkanapon, hiánypótlás esetén legkésőbb 7 munkanapon belül.

Az e-aukció részletes ütemezéséről és eljárási cselekményeiről Ajánlatkérő külön értesítésben tájékoztatja az érvényes ajánlatot benyújtott Ajánlattevőket.

Az elektronikus aukciós rendszer nem megfelelő ajánlattevői alkalmazásáért, illetve az esetleges rendszerhibából eredő késedelemért az Ajánlatkérő nem vállal felelősséget.

**7./ Ajánlat kötelező tartalmi és formai követelményei**

**7.1.** Az Ajánlat fedlapja(2. számú melléklet**)**

**7.2.** Ajánlattevő köteles kitölteni az „Felolvasólapot”, melyet az ajánlat fedlapját követően, az ajánlat második lapjaként kérünk becsatolni (lásd 3. sz. melléklet).

**7.3.** Ajánlattevő ajánlatában nyilatkozzon arról, hogy az ajánlatkérés és a szerződéses feltételeket elfogadja és magára nézve kötelezőnek tekinti, továbbá nyertessége esetén a szerződést a konkrétumokkal kiegészítve aláírja. (4. számú melléklet)

**7.4.** Az ajánlattevő köteles ajánlatához teljességi nyilatkozatot csatolni (lásd 5. sz. melléklet)

**7.5.** Az ajánlattevőnek egyszerű nyilatkozatot kell benyújtania arról, hogy nem tartozik az ajánlattételi felhívásban előírt kizáró okok hatálya alá (6. számú melléklet)

**7.6**. Ajánlattevőnek az összeférhetetlenség vonatkozásában nyilatkozatot kell benyújtania (7. számú melléklet)

**7.7.** Ajánlattevőnek ajánlatához csatolnia kell nyilatkozatát arra vonatkozóan, hogy a teljesítéshez kíván-e alvállalkozó(ka)t igénybe venni, valamint az alvállalkozók vonatkozásában tett nyilatkozatot (8. sz.- 9. számú melléklet).

**7.8.** Az ajánlattételi felhívás 5.1. pontjában az alkalmasság igazolásának előírt dokumentumokat, nyilatkozatokat, okiratokat.

**7.9.** Az ajánlatban benyújtandó az ajánlattevő aláírási címpéldánya vagy ügyvéd által ellenjegyzett aláírás-mintája egyszerű másolatban. Amennyiben az ajánlatba becsatolt nyilatkozatokat meghatalmazott írja alá, csatolandó a meghatalmazás is, amely a meghatalmazó és a meghatalmazott aláírását is tartalmazza.

**7.10**. Ajánlattevőnek ajánlatában nyilatkoznia kell, hogy a feladat teljesítéséhez szükséges erőforrások rendelkezésre állását a szerződés időtartama alatt végig garantálja (12. számú melléklet)

**7.11.** Közös ajánlattétel esetén a közös ajánlattevők által kötött megállapodás.

**7.12.** Ajánlattevő ajánlatában az alábbi adatokat köteles megadni:

* Az ajánlattevő neve
* Székhelye (lakóhelye)
* Levelezési címe
* Adószáma
* Cégjegyzék száma
* Statisztikai jelzőszáma
* Számlavezető pénzintézetének neve
* Bankszámla száma
* Cégjegyzésre jogosult vagy meghatalmazott képviselő(k) neve
* Kapcsolattartó neve
* Telefon/Telefax száma
* E-mail címe

Ajánlattevői adatlap minta az Ajánlattételi felhívás 13. számú mellékleteként csatolva.

**7.13**. Az **ajánlatokat** magyar nyelven, **2 példányban (1 eredeti, 1 digitális) zárt, cégjelzéses borítékban kérjük eljuttatni, „MÁV-START Gépészeti telephelyeken pályakarbantartási munkák” megjelöléssel.** Eltérés esetén az „eredeti” példány tartalma a mérvadó. A digitális példányban szereplő dokumentumok pdf, a táblázatok szerkeszthető xls, vagy xlsx formátumban kerüljenek leadásra.

**7.14.** Az ajánlatot egybefűzve kell beadni, olyan módon, hogy abból állagsérelem nélkül lapot kivenni ne lehessen. Az ajánlat valamennyi oldalát folyamatos sorszámozással kell ellátni.

**7.15.** Az Ajánlattevő részéről az aláírásra jogosult személynek az eredeti ajánlatban a nyilatkozatokat cégszerű aláírásával kell ellátnia. Az ajánlat többi oldalát (az ajánlat minden, szöveget tartalmazó oldalát) pedig az aláírásra jogosult személyeknek, vagy az általa erre felhatalmazott személy(ek)nek szignálnia kell.

**7.16.**  Amennyiben Ajánlattevő ajánlatát nem a 7. pontban előírt formai vagy tartalmi követelményeknek megfelelően nyújtja be, úgy Ajánlatkérő az ajánlatot érvénytelennek tekinti, és az elbírálás további szakaszában nem veszi figyelembe.

**8./ Egyéb információk**:

**8.1.** Az ajánlati kötöttség időtartama: az ajánlattételi határidő lejártától számított 90 nap.

**8.2.** A számla ellenértékét a Megrendelő a képviselője által igazolt, helyesen kiállított számla kézhezvételétől számított 30. naptári napon belül átutalással egyenlíti ki. Vállalkozó Megrendelő késedelmes fizetése esetén a fizetés esedékességét követő naptól a pénzügyi teljesítés napjáig a késedelemmel érintett naptári félév első napján érvényes jegybanki alapkamat nyolc százalékponttal növelt értékének megfelelő késedelmi kamat felszámolására jogosult a Ptk.-ban meghatározott feltételekkel.

**8.3.** Ajánlatkérő nyilvános ajánlati bontást nem tart. Ajánlattevők által benyújtott ajánlatok bírálati szempont szerinti tartalmi elemeit az Ajánlatkérő az elektronikus aukcióra történő felhívásban közli az Ajánlattevőkkel.

**8.4**. Ajánlatkérő a megfelelő ajánlatok elkészítése érdekében a gazdasági szereplők erre vonatkozó igénye esetén helyszíni bejárást tart.

A helyszíni bejárás találkozási pontja:

PFF Győr 9021 Győr, Révai Miklós út 4-6.

PFF Székesfehérvár 8000 Székesfehérvár, Kaszap I. u. 2.

PFF Szolnok 5000 Szolnok, Baross u. 54.

A helyszíni bejáráson részvételre való szándékot a gazdasági szereplőknek legkésőbb 2018. október 12.14:00-ig kell jelezniük a kis.olivia@mav.hu email címre.

**8.5.** Az ajánlatkérő felhívja az ajánlattevőket, hogy regisztráljanak a MÁV Csoport Szállítói Minősítési Rendszerében (http://www.mavcsoport.hu/mav-csoport/szallitominosites)

Amennyiben az ajánlattevő még nem regisztrált, a regisztrációs kérdőívek és a regisztrációs útmutató elérhető az alábbi címen:

 <https://www.mavcsoport.hu/mav-csoport/szallitominosites>

**8.6.** Ajánlatkérő a hiánypótlás lehetőségét teljes körűen biztosítja. Hiánypótlás során az ajánlat nem módosulhat, azonban az ajánlat érvényességéhez szükséges dokumentumokat lehet benyújtani. Hiánypótlásban olyan adat, információ, dokumentum nem pótolható, amely az ajánlati árat befolyásolja, módosítja. Hiánypótlás során ajánlatkérő által nem kért dokumentumok is pótolhatóak. **Hiánypótlási lehetőség nem vonatkozik a Felolvasólap benyújtására, valamint nem teljes körű árajánlat esetén az árajánlat kiegészítésére!** A hiánypótlás vagy a hiánypótlás keretében kért felvilágosítás kérés határidőre való nem teljesítése esetén Ajánlatkérő kizárólag az eredeti ajánlatot veheti figyelembe az ajánlatok elbírálása során.

**8.7.** Az eljárással kapcsolatos információt kizárólag írásban lehet kérni a jelen ajánlattételi felhívás 1. pontjában megjelölt kapcsolattartótól.

**8.8.** Érvénytelen az ajánlat, ha:

* az ajánlattételi határidőn túl érkezik;
* a pályázatban kért igazolások, nyilatkozatok és egyéb csatolandó dokumentumok nem, vagy nem megfelelő módon igazolják Ajánlattevő alkalmasságát, illetve a kizáró okok fennállásának hiányát;
* ajánlattevő a kizáró okok hatálya alatt áll;
* a pályázatban kért igazolásokat és nyilatkozatokat Ajánlattevő a hiánypótlási felhívás ellenére sem nyújtja be a megadott határidőre az ajánlattételi felhívásnak megfelelően;
* adóhatósági eljárás alapján az Ajánlattevő felfüggesztett adószámmal rendelkezik;
* az ajánlati felhívásban és mellékleteiben, illetve az irányadó jogszabályokban előírt követelményeknek nem felel meg, illetve az előírt feltételeket Ajánlattevő nem tudja igazolni, teljesíteni;
* Ajánlattevő a nyújtandó szolgáltatás tulajdonságait, illetve a vonatkozó ellenszolgáltatást nem egyértelműen határozta meg, vagy azokat más ajánlatához vagy feltételhez kötötte;
* az ajánlati felhívásban és mellékleteiben nevesített tartalom tekintetében Ajánlattevő nem ad teljes körű ajánlatot;
* ha az Ajánlattevő az ajánlatához nem csatolja a cégszerűen aláírt, hiánytalanul kitöltött felolvasólapot eredetiben;
* az Ajánlattevő ajánlata nem teljes körű vagy, ha az ajánlattevő több változatú ajánlatot tett;
* aránytalanul alacsony ellenszolgáltatást tartalmaz;
* az ajánlatban valótlan adat vagy nyilatkozat szerepel;
* amennyiben Ajánlattevő elmulasztja a szerződési feltételekkel kapcsolatos elfogadó nyilatkozatát becsatolni;
* az Ajánlattevő nem tett részletes és kötelező erejű jognyilatkozatokat az ajánlatával kapcsolatban, azzal kapcsolatban nem vállalt ajánlati kötöttséget;
* az ajánlat a fentieken túlmenően nem felel meg az ajánlattételi felhívásban, valamint a jogszabályokban foglaltaknak.

Az Ajánlattevők az ajánlatkérő azon döntése kapcsán, mely ajánlatukat érvénytelennek minősíti, sem jogorvoslatra, sem semmilyen kártérítésre, kártalanításra vagy egyéb megtérítési igény érvényesítésére nem jogosultak.

Ajánlattevő jogosult a jelen beszerzési eljárást, az eljárás bármely szakaszában, indoklás nélkül eredménytelenné nyilvánítani.

**8.9.** A jelen ajánlati felhívásban nem részletezett kérdésekben az ajánlattételi felhívás, szerződéstervezet és a vonatkozó hatályos jogszabályok az irányadóak.

**8.10.** Ajánlatkérő a nyertes ajánlattevő visszalépése esetén a második legkedvezőbb ajánlatot benyújtó Ajánlattevővel köthet szerződést.

**8.11.** Az ajánlatnak tartalmaznia kell kifejezetten és különösen az ajánlati felhívás szerinti igazolásokat és nyilatkozatokat.

**8.12.** Jelen ajánlattételi felhívás nem jelent az Ajánlatkérő részéről szerződéskötési kötelezettséget. Az Ajánlatkérő külön indokolási kötelezettség nélkül bármikor dönthet úgy, hogy jelen beszerzési eljárásban nem hirdet eredményt, illetőleg nem köt szerződést. Az ajánlatkérés visszavonásából, illetve eredménytelenné nyilvánításából eredő károkért, költségekért, elmaradt haszonért Ajánlatkérő semmilyen felelősséget nem vállal. Az ajánlatkérőt nem terheli szerződéskötési kötelezettség különösen akkor, ha az ajánlatkérő által működtetett szállítói minősítés során a nyertes ajánlattevő „nem megfelelt” minősítést kapott

**8.13.** A pályázattal kapcsolatos kérdésekre a magyar jog irányadó, a pályázattal kapcsolatos jogviták rendezésére a polgári perrendtartásról szóló 2016. évi CXXX. törvény rendelkezései szerint hatáskörrel és illetékességgel rendelkező bíróság jogosult.

**8.14.** Az eljárás nyelve: magyar

Amennyiben az ajánlatban idegen nyelvű dokumentum szerepel, annak azzal tartalmában megegyező magyar nyelvű fordítását is csatolni kell az ajánlathoz. Ajánlatkérő elfogadja a nem magyar nyelven benyújtott dokumentumok ajánlattevő általi – cégszerűen aláírt – felelős fordítását is. Amennyiben a magyar és az idegen nyelvű változat között eltérés van, úgy a magyar változat az irányadó.

A nem magyar nyelven benyújtott ajánlatok magyar nyelvre történő felelős fordítását az ajánlattevő köteles vállalni, illetve az így felmerülő költséget ajánlattevő köteles viselni.

*Mellékletek:*

1. Műszaki dokumentáció
2. Fedlap
3. Felolvasólap
4. Ajánlattevői nyilatkozat
5. Teljességi nyilatkozat
6. Nyilatkozat kizáró okokról
7. Ajánlattevői nyilatkozat az összeférhetetlenségről
8. Nyilatkozat alvállalkozó igénybevételéről
9. Nyilatkozat az alvállalkozó vonatkozásában
10. Referencia igazolás
11. Nyilatkozat a teljesítésbe bevonni kívánt szakemberek vonatkozásában
12. Nyilatkozat az erőforrások rendelkezésre állásáról
13. Ajánlattevői adatlap

**…………………………………**

 **dr. Kovács Krisztián**

**irodavezető**

**Pályavasúti Beszerzési**

**Igazgatóság**

**EVBI**

Felhívás megküldése: 2018.

1. sz. melléklet

**Műszaki leírás**

**(külön fájlban kerül megküldésre)**

1. sz. melléklet

## Az ajánlat fedlapja

“Eredeti”

Az ajánlat …….

számozott oldalt tartalmaz.

AJÁNLAT

 A MÁV Magyar Államvasutak Zártkörűen Működő Részvénytársaság (MÁV Zrt.) által

**„MÁV-START Gépészeti telephelyeken pályakarbantartási munkák”**

tárgyában

indított beszerzési eljárásban

Ajánlattevő:

Neve:

Székhelye:

Kapcsolattartó:

Neve:

Beosztása:

Telefonszáma:

Fax száma:

E-mail címe:

Kelt: …………….., 20…. ………………. hó ….... nap

1. sz. melléklet

## AJÁNLATI ADATLAP (FELOLVASÓLAP)

**A beszerzési eljárás megnevezése: …………………….**

| *Ajánlattevő neve[[1]](#footnote-1)\** |  |
| --- | --- |
| **Székhelye**\* |  |
| Közös ajánlattételt vezető neve |  |
| *Székhelye* |  |
| Közös ajánlatot tevő tag neve |  |
| *Székhelye* |  |
| *Kapcsolattartó személy neve, telefon/telefaxszáma/e-mail címe:* |  |

Értékelésre kerülő tartalmi elem:

**Ajánlati ár** (nettó összeg HUF): nettó **………….. Ft +ÁFA** (azaz …………. forint + ÁFA)

Jelen nyilatkozatot és a teljes ajánlatot az Ajánlattevő cégjegyzésre jogosult képviselője/meghatalmazottja\*\* írja alá.

Keltezés: (helység, év, hónap, nap)

|  |
| --- |
| …......................................... |

4. sz. melléklet

**A j á n l a t t e v ő i n y i l a t k o z a t**

Alulírott …………………………, mint a(z) ……(cégnév, székhely)……. cégjegyzésre jogosult képviselője – az ajánlatkérésben és a szerződéstervezetben foglalt valamennyi formai és tartalmi követelmény gondos áttekintése után – kijelentem, hogy **az ajánlatkérésben és a szerződéses feltételekben foglalt előírást megismertük, megértettük, azokat jelen nyilatkozattal elfogadjuk, és nyertességünk esetén a szerződést aláírjuk.**

Kijelentem, hogy ajánlatomhoz az ajánlattételi határidőtől számított 90 napig kötve vagyok.

Jelen nyilatkozatot a MÁV Zrt., mint Ajánlatkérő által a **„MÁV-START Gépészeti telephelyeken pályakarbantartási munkák”** tárgyú beszerzési eljárás során, az ajánlat részeként teszem.

Keltezés (helység, év, hónap, nap)

………..……………….

(cégszerű aláírás)

5. sz. melléklet

**TELJESSÉGI NYILATKOZAT**

melyben a Vállalkozó alulírott ……………………………. (név), cégjegyzésre jogosult képviselője kijelenti, hogy a MÁV Zrt. által **„MÁV-START Gépészeti telephelyeken pályakarbantartási munkák”** tárgyban kiírt eljárásban kiadott ajánlattételi dokumentációt, a rendelkezésére bocsátott műszaki dokumentációban rögzítetteket megismerte, az abban foglaltakat megvalósításra alkalmasnak ítéli, továbbá ezen dokumentumok, ismeretében árajánlatát a teljes körű megvalósítására adja.

Dátum: …………………………

 ………….………………………

 (cégszerű aláírás)

6. sz. melléklet

**NYILATKOZAT A KIZÁRÓ OKOKRÓL**

Alulírott , mint a(z) (székhely:

 ) **Ajánlattevő** nyilatkozattételre jogosult képviselője a **„. …………………………..”** tárgyú beszerzési eljárásban az alábbi nyilatkozatot teszem:

Nem állnak fenn velem, az igénybe vett alvállalkozóval szemben az alábbiakban részletezett kizáró okok:

* + végelszámolás alatt áll, vagy az ellene indított csődeljárás vagy felszámolási eljárás folyamatban van;
	+ tevékenységét felfüggesztette vagy akinek tevékenységét felfüggesztették;
	+ gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; illetőleg akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdésének b), illetőleg g) pontja alapján a bíróság jogerős ítéletében korlátozta, az eltiltás ideje alatt, illetőleg ha az ajánlattevő tevékenységét más bíróság hasonló okból és módon jogerősen korlátozta;
	+ egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
	+ a 2013. június 30-ig hatályban volt, a Büntető Törvénykönyvről szóló 1978. évi IV. törvény szerinti bűnszervezetben részvétel – ideértve a bűncselekmény bűnszervezetben történő elkövetését is –, vesztegetés, vesztegetés nemzetközi kapcsolatokban, hűtlen kezelés, hanyag kezelés, költségvetési csalás, az európai közösségek pénzügyi érdekeinek megsértése vagy pénzmosás bűncselekményt, illetve a Büntető Törvénykönyvről szóló 2012. évi C. törvény XXVII. Fejezetében meghatározott korrupciós bűncselekmények, bűnszervezetben részvétel – ideértve bűncselekmény bűnszervezetben történő elkövetését is –, hűtlen kezelés, hanyag kezelés, költségvetési csalás vagy pénzmosás bűncselekményt, illetve személyes joga szerinti hasonló bűncselekményt követett el, feltéve, hogy a bűncselekmény elkövetése jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült;
	+ három évnél nem régebben súlyos, jogszabályban meghatározott szakmai kötelezettségszegést vagy külön jogszabályban meghatározott szakmai szervezet etikai eljárása által megállapított, szakmai etikai szabályokba ütköző cselekedetet követett el.
	+ korábbi közbeszerzési eljárás alapján vállalt szerződéses kötelezettségének megszegését két éven belül kelt jogerős közigazgatási vagy bírósági határozat megállapította.

Jelen nyilatkozatot a MÁV Zrt., mint Ajánlatkérő által **„MÁV-START Gépészeti telephelyeken pályakarbantartási munkák”** tárgyú beszerzési eljárás során az ajánlat részeként teszem.

Keltezés (helység, év, hónap, nap)

………………………….

(cégszerű aláírás)

7. sz. melléklet

**Ajánlattevői nyilatkozat az összeférhetetlenségről**

Alulírott , mint a(z) (székhely: ) **Ajánlattevő** nyilatkozattételre jogosult képviselője nyilatkozom az összeférhetetlenség kezelésére vonatkozóan, hogy Vállalkozásunk tulajdonosi szerkezetében, és választott tisztségviselőinek vonatkozásában, vagy alkalmazottjaként sem közvetlen, sem közvetett módon nem áll jogviszonyban MÁV-os tisztségviselővel, az ügyletben érintett alkalmazottal, vagy annak Ptk. 8:1.§-a szerint értelmezett közeli hozzátartozójával.

Jelen nyilatkozatot a MÁV Zrt., mint Ajánlatkérő által **„MÁV-START Gépészeti telephelyeken pályakarbantartási munkák”** tárgyú beszerzési eljárásban az ajánlat részeként teszem.

Keltezés (helység, év, hónap, nap)

………………………….

(cégszerű aláírás)

8. sz. melléklet

## NYILATKOZAT ALVÁLLALKOZÓ IGÉNYBEVÉTELÉRŐL

Alulírott ……………………….……, mint a(z) ……….……..………………. (cégnév) ………………….……………………..…… (székhely) ajánlattevő cégjegyzésre jogosult képviselője/meghatalmazottja[[2]](#footnote-2), kijelentem, hogy társaságunk nyertessége esetén a szerződés teljesítéséhez

1. az alábbiakban megjelölt alvállalkozót kívánja igénybe venni:

Az alvállalkozó neve:

Az alvállalkozó címe:

b) nem kíván alvállalkozót igénybe venni.

Jelen nyilatkozatot a MÁVZrt. mint ajánlatkérő által **„MÁV-START Gépészeti telephelyeken pályakarbantartási munkák”** tárgyban megindított beszerzési eljárásban benyújtott ajánlat részeként teszem.

Keltezés (helység, év, hónap, nap)

…………..………………….

(cégszerű aláírás)

9. sz. melléklet

**NYILATKOZAT AZ ALVÁLLALKOZÓ VONATKOZÁSÁBAN**

Alulírott …………………………………….., mint a(z) ……….……….……….. (cégnév) ……………………………… (székhely) ajánlattevő cégjegyzésre jogosult képviselője/meghatalmazottja[[3]](#footnote-3) kijelentem, hogy társaságunk a szerződés teljesítéséhez nem vesz igénybe az ajánlattételi felhívás 5.4. pontjában meghatározott kizáró okok hatálya alá tartozó alvállalkozót.

Jelen nyilatkozatot a MÁV Zrt., mint ajánlatkérő által **„MÁV-START Gépészeti telephelyeken pályakarbantartási munkák”** tárgyban megindított beszerzési eljárásban benyújtott ajánlat részeként teszem.

Keltezés (helység, év, hónap, nap)

…………..………………….

(cégszerű aláírás)

10. sz. melléklet

## REFERENCIA IGAZOLÁS

Alulírott …………………….. , mint a ....................................................... (név, székhely) referenciát adó szerződődést kötő másik fél nyilatkozattételre jogosult képviselője ezúton igazolom, hogy ……………………….. ajánlattevő referenciaként részünkre az alábbi munkákat valósította meg:

|  |  |  |  |  |
| --- | --- | --- | --- | --- |
| **Sorszám** | **Szerződést kötő másik fél megnevezése, címe (székhelye)****Kapcsolattartó neve:****Elérhetősége:** | **Szerződés keretében teljesített építési beruházás tárgya**  | **Ellenszolgáltatás összege (HUF)** | **Szerződés teljesítésének ideje** **(év, hónap)****(ajánlattételi felhívás megküldésétől visszafelé számított 3 évben)** **Teljesítés helye** |
| **1.** |  |  |  |  |
| **2.[[4]](#footnote-4)** |  |  |  |  |

 A teljesítés az előírásoknak és a szerződésnek megfelelően történt.

Keltezés: (helység, év, hónap, nap)

|  |
| --- |
| ….............................................. |
| cégszerű aláírás |

11. sz. melléklet

**NYILATKOZAT A TELJESÍTÉSBE BEVONNI KÍVÁNT SZAKEMBEREK VONATKOZÁSÁBAN**

Alulírott …………………………………….., mint a(z) ……….………….……….. (cégnév) …………………………………….… (székhely) ajánlattevő cégjegyzésre jogosult képviselője/meghatalmazottja[[5]](#footnote-5) nyilatkozom, hogy a teljesítésbe az alábbiakban megnevezett szakember(eke)t kívánom bevonni:

1.) Szakember neve:

Szakember képzettsége, végzettsége:

Végzettséget igazoló dokumentum nyilvántartási száma:

Nyilvántartási száma:

2.) Szakember neve:

Szakember képzettsége, végzettsége:

Végzettséget igazoló dokumentum nyilvántartási száma:

Nyilvántartási száma:

A fent megnevezett szakember(ek) szakmai tapasztalatának ismertetését, a jelen nyilatkozat mellékletét képező szakmai önéletrajzok tartalmazzák.

Jelen nyilatkozatot a MÁV Zrt., mint ajánlatkérő által **„MÁV-START Gépészeti telephelyeken pályakarbantartási munkák”** tárgyban megindított beszerzési eljárásban benyújtott ajánlat részeként teszem.

Keltezés (helység, év, hónap, nap)

…………..………………….

(cégszerű aláírás)

12. számú melléklet

**NYILATKOZAT AZ ERŐFORRÁSOK RENDELKEZÉSRE ÁLLÁSÁRÓL**

Alulírott …………………………………….., mint a(z) …………….…………….. (cégnév) ……………………………………………. (székhely) ajánlattevő cégjegyzésre jogosult képviselője/meghatalmazottja[[6]](#footnote-6) nyilatkozom, hogy a feladat teljesítéséhez szükséges erőforrások a szerződés teljes időtartama alatt rendelkezésre fognak állni.

Jelen nyilatkozatot a MÁV Zrt., mint ajánlatkérő által **„MÁV-START Gépészeti telephelyeken pályakarbantartási munkák”** tárgyban megindított beszerzési eljárásban benyújtott ajánlat részeként teszem.

Keltezés (helység, év, hónap, nap)

…………..………………….

(cégszerű aláírás)

13. számú melléklet

**Ajánlattevői adatlap**

Ajánlattevő neve:
Ajánlattevő székhelye (lakóhelye):

Levelezési címe:
Adószáma:
Cégjegyzék száma:

Statisztikai jelzőszáma:
Számlavezető pénzintézetének neve:
Bankszámlaszáma:

Cégjegyzésre jogosult vagy meghatalmazott képviselő(k) neve:
Kapcsolattartó neve:
Telefon/Telefax száma:
E-mail:

Jelen nyilatkozatot a MÁV Zrt., mint ajánlatkérő által **„MÁV-START Gépészeti telephelyeken pályakarbantartási munkák”** tárgyban megindított beszerzési eljárásban benyújtott ajánlat részeként teszem.

Keltezés (helység, év, hónap, nap)

…………..………………….

(cégszerű aláírás)

1. \* Közös ajánlattétel esetén a közös ajánlat neve mellett az egyes ajánlattevők nevét és székhelyét is fel kell tüntetni! Önálló ajánlattétel esetén a közös ajánlattételre vonatkozó adatok törölhetőek.

\*\* A megfelelő rész aláhúzandó [↑](#footnote-ref-1)
2. Kérjük, a megfelelő részt aláhúzással szíveskedjenek jelölni! [↑](#footnote-ref-2)
3. Kérjük, a megfelelő részt aláhúzással szíveskedjenek jelölni! [↑](#footnote-ref-3)
4. A számozás értelemszerűen növelhető. [↑](#footnote-ref-4)
5. Kérjük, a megfelelő részt aláhúzással szíveskedjenek jelölni! [↑](#footnote-ref-5)
6. Kérjük, a megfelelő részt aláhúzással szíveskedjenek jelölni! [↑](#footnote-ref-6)